บอร์ดกฟผ.เลือก”กรศิษฏ์ ภัคโชตานนท์”เป็นผู้ว่าการคนใหม่
บอร์ดกฟผ.เลือก"กรศิษฏ์ ภัคโชตานนท์"เป็นผู้ว่าการคนใหม่ ทั้งนี้ นายกรศิษฏ์ เป็น 1 ใน 5 ของผู้สมัครคัดเลือกเข้าดำรงตำแหน่งผู้ว่าการ กฟผ.คนใหม่ โดยจะดำรงตำแหน่งผู้ว่าการ กฟผ. ได้จนครบกำหนดเกษียณอายุซึ่งคาดว่าจะมีเวลาดำรงตำแหน่งได้ประมาณ 2 ปี
18 พ.ค. 2559

ผู้สื่อข่าวรายงานข่าวจากการไฟฟ้าฝ่ายผลิตแห่งประเทศไทย (กฟผ.) แจ้งว่าการประชุมคณะกรรมการ กฟผ.ที่มีนายอารีพงศ์ ภู่ชอุ่ม ปลัดกระทรวงพลังงาน เป็นประธานคณะกรรมการ ได้คัดเลือกนายกรศิษฏ์ ภัคโชตานนท์ รองผู้ว่าการผลิตไฟฟ้า เป็นผู้ว่าการ กฟผ.คนใหม่ แทนนายสุนชัย คำนูณเศรษฐ์ ผู้ว่าการคนปัจจุบันที่จะครบวาระในวันที่ 12 มิ.ย.59 นี้ หลังจากนี้จะเสนอเรื่องไปยังกระทรวงการคลังเพื่อเจรจาเรื่องผลตอบแทน ก่อนที่จะเสนอต่อที่ประชุมคณะรัฐมนตรีต่อไป
ทั้งนี้ นายกรศิษฏ์ เป็น 1 ใน 5 ของผู้สมัครคัดเลือกเข้าดำรงตำแหน่งผู้ว่าการ กฟผ.คนใหม่ โดยนายกรศิษฏ์ จะดำรงตำแหน่งผู้ว่าการ กฟผ. ได้จนครบกำหนดเกษียณอายุซึ่งคาดว่าจะมีเวลาดำรงตำแหน่งได้ประมาณ 2 ปี